Къалажухви Забит

Къалажухви Забит — XVII виш йисан кьведлагьай паюна уьмуьр авур лезги шаир. Ам Самур магьалдин Къалажух хуьряй я. Адан чӀалар сифте яз печатдиз М. Ярагьмедова акъудна. Алим Гь. Гашарова кхьизвайвал: — «Къалажухви Забитан эсерар халкьдин арада гегьеншдиз чкӀанвай, ашукьри абур манийралди лугьузвай». Забит ашукьни тир. Къалажухви Забит савадлу инсан тир, ада вичин эсерар гьам лезги, гьамни туьрк чӀаларал теснифзавай. Ашукьриз хас тирвал, ада вичин чӀалар уьмуьрдин шад ва пашман дуьшуьшриз, гьелбетда, муьгьуьбатдиз бахшнава. «Зун» шиирдай аквазвайвал, Къ. Забитан эсерриз устадвал хас я. ==Эдебият== * Акимов Къ. Х. «Лезги зарияр» Категория:XVII виш йисан лезги шаирар Категория:Лезги шаирар